

**GULBENES NOVADA PAŠVALDĪBA**

Reģ. Nr. 90009116327

Ābeļu iela 2, Gulbene, Gulbenes nov., LV-4401

Tālrunis 64497710, mob.26595362, e-pasts: [dome@gulbene.lv](mailto:dome@gulbene.lv) , [www.gulbene.lv](http://www.gulbene.lv)­­­­­­­­­­­

**Izglītības, kultūras un sporta komitejas PROTOKOLS**

Centrālās pārvaldes ēka, Ābeļu iela 2, Gulbene, atklāta sēde

**2024. gada 19. jūnijā Nr. 6**

Sēde sasaukta 2024.gada 17.jūnijā plkst. 10:06

Sēdi atklāj 2024.gada 19.jūnijā plkst. 11:00

**Sēdi vada** - Izglītības, kultūras un sporta komitejas priekšsēdētājs Anatolijs Savickis

**Protokolē -** Gulbenes novada Centrālās pārvaldes Kancelejas nodaļas kancelejas pārzine Vita Baškere

**Piedalās deputāti (komitejas locekļi)**: Ainārs Brezinskis, Aivars Circens, Daumants Dreiškens, Lāsma Gabdulļina, Atis Jencītis, Ivars Kupčs.

**Piedalās deputāti (nav komitejas locekļi)**: Gunārs Ciglis, Mudīte Motivāne, Guna Švika

**Pašvaldības administrācijas darbinieki un interesenti klātienē:** izpilddirektore Antra Sprudzāne; skatīt sarakstu pielikumā

**Pašvaldības administrācijas darbinieki un interesenti attālināti:** skatīt sarakstu pielikumā

**Uzaicināti:**

Inese Laizāne – Stāķu pirmsskolas izglītības iestādes vadītāja;

Ilze Vanaga – Gulbenes vēstures un mākslas muzeja projektu vadītāja

Komitejas sēdei tika veikts videoieraksts, pieejams:

Izglītības, kultūras un sporta komiteja (2024-06-19 11:00 GMT+3) 761,1 MB

https://drive.google.com/drive/u/0/folders/11WIatzjcoAezB9UL4pcVjlIA9kUoxAkQ

un tiek publicēts pašvaldības tīmekļvietnē.

**DARBA KĀRTĪBA:**

**0. Par darba kārtības apstiprināšanu**

**1. Par Stāķu pirmsskolas izglītības iestādes attīstības plāna 2024.-2026.gadam apstiprināšanu**

**2. Par Gulbenes novada pašvaldības domes 2020.gada 24.septembra iekšējā normatīvā akta Nr.GND/IEK/2020/29 “Par naudas balvas piešķiršanu par augstiem sasniegumiem sportā” atzīšanu par spēku zaudējušu**

**3. Par priekšfinansējuma nodrošināšanu Erasmus+ Eiropas Solidaritātes korpusa projektam, līguma Nr. 2024-1-LV02-ESC51-VTJ-000195928**

**4. Par priekšfinansējuma nodrošināšanu Erasmus+ projekta „Personu mācību mobilitātes”, līguma Nr. 2024-1-LV01-KA121-SCH-000196121, realizēšanai Gulbenes novada pirmsskolas izglītības iestādēs**

**5. Par izmaiņām Gulbenes novada pašvaldības jaunatnes lietu konsultatīvās komisijas sastāvā**

**6. Informatīvs jautājums par Beļavas muižu**

**0.**

**Par darba kārtības apstiprināšanu**

ZIŅO: Anatolijs Savickis

LĒMUMA PROJEKTU SAGATAVOJA: Vita Baškere

DEBATĒS PIEDALĀS: nav

Priekšlikumi balsošanai:

1. Papildināt darba kārtību ar 6.punktu - **Par izmaiņām Gulbenes novada pašvaldības jaunatnes lietu konsultatīvās komisijas sastāvā** (Anatolijs Savickis)

Balsojums: ar 7 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Daumants Dreiškens, Ivars Kupčs, Lāsma Gabdulļina), "Pret" – nav, "Atturas" – nav, "Nepiedalās" – nav

Lēmums: Pieņemts

2. Izskatīt darba kārtības 5.jautājumu - **Informatīvs jautājums par Beļavas muižu - kā darba kārtības pēdējo jautājumu** (Anatolijs Savickis)

Balsojums: ar 7 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Daumants Dreiškens, Ivars Kupčs, Lāsma Gabdulļina), "Pret" – nav, "Atturas" – nav, "Nepiedalās" – nav

Lēmums: Pieņemts

Izglītības, kultūras un sporta komiteja atklāti balsojot:

ar 7 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Daumants Dreiškens, Ivars Kupčs, Lāsma Gabdulļina), "Pret" – nav, "Atturas" – nav, "Nepiedalās" – nav, NOLEMJ:

APSTIPRINĀT 2024.gada 19.jūnija Izglītības, kultūras un sporta komitejas sēdes darba kārtību.

**1.**

**Par Stāķu pirmsskolas izglītības iestādes attīstības plāna 2024.-2026.gadam apstiprināšanu**

ZIŅO: Inese Laizāne

LĒMUMA PROJEKTU SAGATAVOJA: Lauma Silauniece

DEBATĒS PIEDALĀS: Inese Laizāne, Ivars Kupčs

Izglītības, kultūras un sporta komiteja atklāti balsojot:

ar 7 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Daumants Dreiškens, Ivars Kupčs, Lāsma Gabdulļina), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par Stāķu pamatskolas pirmsskolas izglītības iestādes attīstības plāna 2024.-2026.gadam apstiprināšanu**

Gulbenes novada pašvaldībā 2024.gada 13.jūnijā saņemts Gulbenes novada Stāķu pirmsskolas izglītības iestādes 2024.gada 13.jūnija iesniegums Nr.STPII/1.6/24/23 (Gulbenes novada pašvaldībā reģistrēts ar Nr.GND/5.6/24/1259-S), kurā lūgts apstiprināt Stāķu pirmsskolas izglītības iestādes attīstības plānu 2024.-2026.gadam.

Pamatojoties uz Attīstības plānošanas sistēmas likuma 10.pantu, kas nosaka, ka valsts un pašvaldības institūcijas atbilstoši savai kompetencei izstrādā attīstības plānošanas dokumentus pēc savas iniciatīvas, izpildot augstākas institūcijas uzdevumu, kā arī tad, ja attīstības plānošanas dokumentu izstrādi paredz normatīvais akts, Pašvaldību likuma 4.panta pirmās daļas 4.punktu, kas nosaka, ka viena no pašvaldības autonomajām funkcijām ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību, Stāķu pirmsskolas izglītības iestādes nolikuma 39.1.apakšpunktu, kas nosaka, ka iestāde saskaņā ar Izglītības likumā, Vispārējās izglītības likumā un citos normatīvajos aktos, kā arī iestādes nolikumā noteikto patstāvīgi izstrādā un izdod iestādes iekšējos normatīvos aktus: Attīstības plānu, kuru, saskaņojot ar iestādes padomi, pedagoģisko padomi, apstiprina dibinātājs, un Gulbenes novada pašvaldības domes Izglītības, kultūras un sporta jautājumu komitejas ieteikumu, atklāti balsojot: ar 13 balsīm "Par" (), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

APSTIPRINĀT Stāķu pirmsskolas izglītības iestādes attīstības plānu 2024.-2026.gadam (pielikumā).

**2.**

**Par Gulbenes novada pašvaldības domes 2020.gada 24.septembra iekšējā normatīvā akta Nr.GND/IEK/2020/29 “Par naudas balvas piešķiršanu par augstiem sasniegumiem sportā” atzīšanu par spēku zaudējušu**

ZIŅO: Lauma Silauniece

LĒMUMA PROJEKTU SAGATAVOJA: Lauma Silauniece

DEBATĒS PIEDALĀS: Anatolijs Savickis, Lāsma Gabdulļina, Lauris Krēmers

Izglītības, kultūras un sporta komiteja atklāti balsojot:

ar 7 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Daumants Dreiškens, Ivars Kupčs, Lāsma Gabdulļina), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par Gulbenes novada pašvaldības 2020.gada 24.septembra iekšējā normatīvā akta Nr.GND/IEK/2020/29 “Par naudas balvas piešķiršanu par augstiem sasniegumiem sportā” atzīšanu par spēku zaudējušu**

Gulbenes novada pašvaldībā 2024.gada 10.jūnijā saņemts un dokumentu vadības sistēmā ar reģistrācijas numuru GND/5.10/24/1231-G reģistrēts Gulbenes novada Sporta pārvaldes, reģistrācijas numurs: 50900032471, juridiskā adrese: Skolas iela 12A, Gulbene, Gulbenes novads, LV-4401 (turpmāk – iesniedzējs), 2024.gada 10.jūnija iesniegums, kurā lūgts atzīt par spēku zaudējušu Gulbenes novada pašvaldības 2020.gada 24.septembra iekšējo normatīvo aktu Nr.GND/IEK/2020/29 “Par naudas balvas piešķiršanu par augstiem sasniegumiem sportā” (turpmāk – iesniegums). Iesniegums pamatots ar to, ka Gulbenes novada pašvaldības darba grupa, kas izveidota, lai nodrošinātu efektīvu un optimālu cilvēkresursu, materiāltehnisko resursu izvērtēšanu un budžeta līdzekļu racionālu izmantošanu Gulbenes novada pašvaldības iestādēs un to struktūrvienībās, 2024.gada 29.maija sēdē (protokols Nr.13) lēmusi, ka 2025.gadā ir samazināms Gulbenes novada pašvaldības budžeta finansējums sportam.

Valsts pārvaldes iekārtas likuma 72.panta pirmās daļas 2.punkts nosaka, ka Ministru kabinets, Ministru kabineta loceklis, atvasinātas publiskas personas orgāns vai iestādes vadītājs izdod iekšējos normatīvos aktus pats pēc savas iniciatīvas savas kompetences jautājumos.

Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Ņemot vērā minēto un pamatojoties uz Valsts pārvaldes iekārtas likuma 72.panta pirmās daļas 2.punktu, Pašvaldību likuma 10.panta pirmās daļas 21.punktu un Gulbenes novada pašvaldības domes Izglītības, kultūras un sporta jautājumu komitejas ieteikumu, atklāti balsojot: PAR –\_\_; PRET – \_\_; ATTURAS – \_\_, Gulbenes novada pašvaldības dome NOLEMJ:

1. ATZĪT par spēku zaudējušu Gulbenes novada pašvaldības 2020.gada 24.septembra iekšējo normatīvo aktu Nr.GND/IEK/2020/29 “Par naudas balvas piešķiršanu par augstiem sasniegumiem sportā” (pielikumā).
2. Lēmuma izrakstu nosūtīt: Gulbenes novada Sporta pārvaldei, reģistrācijas numurs: 50900032471, juridiskā adrese: Skolas iela 12A, Gulbene, Gulbenes novads, LV-4401.

|  |  |  |  |  |  |
| --- | --- | --- | --- | --- | --- |
| |  | | --- | |  | | **GULBENES NOVADA PAŠVALDĪBA** | | Reģ.Nr.90009116327 | | Ābeļu iela 2, Gulbene, Gulbenes nov., LV-4401 | | Tālrunis 64497710, mob.26595362, e-pasts: dome@gulbene.lv, www.gulbene.lv | |
|  |

Gulbenē

**2024.gada 27.jūnijā Nr.GND/IEK/2024/\_\_\_**

**Par Gulbenes novada pašvaldības 2020.gada 24.septembra iekšējā normatīvā akta Nr.GND/IEK/2020/29 “Par naudas balvu piešķiršanu par augstiem sasniegumiem sportā” atzīšanu par spēku zaudējušu**

*Izdoti saskaņā ar Valsts pārvaldes iekārtas likuma 72.panta pirmās daļas 2.punktu*

Atzīt par spēku zaudējušu Gulbenes novada pašvaldības 2020.gada 24.septembra iekšējo normatīvo aktu Nr.GND/IEK/2020/29 “Par naudas balvu piešķiršanu par augstiem sasniegumiem sportā”.

Gulbenes novada pašvaldības domes priekšsēdētājs A.Caunītis

**3.**

**Par priekšfinansējuma nodrošināšanu Erasmus+ Eiropas Solidaritātes korpusa projektam, līguma Nr. 2024-1-LV02-ESC51-VTJ-000195928**

ZIŅO: Lauris Šķenders

LĒMUMA PROJEKTU SAGATAVOJA: Lauris Šķenders

DEBATĒS PIEDALĀS: nav

Izglītības, kultūras un sporta komiteja atklāti balsojot:

ar 7 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Daumants Dreiškens, Ivars Kupčs, Lāsma Gabdulļina), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par priekšfinansējuma nodrošināšanu** **Erasmus+** **Eiropas Solidaritātes korpusa projektam, līguma Nr. 2024-1-LV02-ESC51-VTJ-000195928**

Gulbenes novada pašvaldība ir ieguvusi Eiropas Solidaritātes korpusa akreditāciju brīvprātīgā darba nodrošināšanai no 2022. līdz 2027.gadam. Projekta mērķis – sekmēt pagastu pirmsskolu un vietējo kopienu izaugsmi, mācību nodrošināšanu, sociālo iekļaušanu. Kopumā akreditācijas ietvaros plānots sniegt atbalstu pagastu pirmsskolu sagatavošanai brīvprātīgā darba uzņemšanai. Kopumā projektā plānots piesaistīt 1 brīvprātīgo - Lizuma pamatskolas pirmsskolas grupām.

Brīvprātīgo uzdevums būs iekļauties pirmsskolu mācību kolektīvā un ar savām aktivitātēm dažādot un pilnveidot mācību procesu pirmsskolās. Brīvprātīgo uzdevums būs iesaistīties arī vietējās kopienas aktivitātēs.

Abas mobilitātes un rezultātu izplatīšanas aktivitāti plānots īstenot 2024. – 2025.gadā.

Projekta kopējās uz Gulbenes novada pašvaldību attiecināmās izmaksas ir līdz 9541,00 EUR (deviņi tūkstoši pieci simti četrdesmit viens *euro* un 00 centi). Finansējums tiek piešķirts divās daļās, 80 % jeb 7632,80 EUR (septiņi tūkstoši seši simti trīsdesmit divi *euro* un 80 centi) apmērā uzsākot projekta pirmā posma realizāciju, otrā daļa 1908,20 EUR (viens tūkstotis deviņi simti astoņi *euro* un 20 centi) pēc projekta pirmā posma realizācijas un visu nepieciešamo atskaišu apstiprināšanas.

Projekts atbilst Gulbenes novada ilgtspējīgas attīstības stratēģijas 2014. - 2030.gadam stratēģiskajam mērķim “SM1. Izglītota, informēta, sociāli aktīva un vesela sabiedrība”, kam kā viens no prioritārajiem virzieniem ir noteikts “Kvalitatīva izglītība un uz attīstību, radošu darbību motivēts cilvēks”.

Pēc projekta realizēšanas un atskaites iesniegšanas priekšfinansējums tiks ieskaitīts Gulbenes novada pašvaldības projekta kontā.

Pamatojoties uz Gulbenes novada ilgtspējīgas attīstības stratēģiju 2014. - 2030.gadam un Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, un Gulbenes novada pašvaldības domes Izglītības, kultūras un sporta jautājumu komitejas ieteikumu, atklāti balsojot: ar \_\_\_ balsīm "Par" (\_\_\_\_\_), "Pret" – \_\_\_ (\_\_\_\_\_), "Atturas" – \_\_\_\_ (\_\_\_\_), "Nepiedalās" – \_\_\_ (\_\_\_\_), Gulbenes novada pašvaldības dome NOLEMJ:

1. ATBALSTĪT Erasmus+ Eiropas Solidaritātes korpusa projekta īstenošanu, līguma Nr. 2024-1-LV02-ESC51-VTJ-000195928.
2. GARANTĒT priekšfinansējumu 1908,20 EUR (viens tūkstotis deviņi simti astoņi *euro* un 20 centi).
3. UZDOT Gulbenes novada Centrālās pārvaldes Finanšu nodaļai nodrošināt projektam nepieciešamo priekšfinansējumu no Gulbenes novada pašvaldības budžeta projektu līdzfinansējumiem paredzētajiem finanšu līdzekļiem.

**4.**

**Par priekšfinansējuma nodrošināšanu Erasmus+ projekta „Personu mācību mobilitātes”, līguma Nr. 2024-1-LV01-KA121-SCH-000196121, realizēšanai Gulbenes novada pirmsskolas izglītības iestādēs**

ZIŅO: Lauris Šķenders

LĒMUMA PROJEKTU SAGATAVOJA: Lauris Šķenders

DEBATĒS PIEDALĀS: nav

Izglītības, kultūras un sporta komiteja atklāti balsojot:

ar 7 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Daumants Dreiškens, Ivars Kupčs, Lāsma Gabdulļina), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par priekšfinansējuma nodrošināšanu Erasmus+ projekta „Personu mācību mobilitātes”, līguma Nr.** **2024-1-LV01-KA121-SCH-000196121,****realizēšanai Gulbenes novada pirmsskolas izglītības iestādēs**

Erasmus+ ir Eiropas Savienības programma, kas paredzēta dažādu vecumu Eiropas Savienības iedzīvotājiem, lai veicinātu izglītības, mācību, jaunatnes un sporta attīstību. 2021.gadā ir uzsākts jauns programmas 7 gadu cikls, kur programma turpina un attīsta iepriekšējo gadu prioritātes un vērtības. Programma balstīta uz neformālo izglītību un starptautiskas mācību pieredzes sniegšanu jauniešiem un pieaugušajiem.

Gulbenes novada pašvaldība ir ieguvusi Erasmus+ akreditāciju pedagogu mobilitātēm no 2023. līdz 2027.gadam. Projekta mērķis – sekmēt pirmsskolu pedagogu un vadošā personāla izglītošanos starptautiskā vidē par Gulbenes sabiedrībai nozīmīgām tēmām – iekļaušana, zaļās prasmes un digitālās prasmes. Mācību mobilitātēs plānots, ka dosies visu 10 pirmsskolas izglītības iestāžu pedagogi.

Projektā ir iesaistījušās visas Gulbenes novada pirmsskolas izglītības iestādes, kuru pedagogi 2024.gadā dosies trijās mobilitātēs, 5 pedagogi dosies mācīties par digitālajām prasmēm, rīkiem un tehnoloģijām, ko var izmantot Gulbenes novada pirmsskolas izglītības iestādēs, 5 pedagogi dosies mācīties par zaļajām prasmēm un to izmantošanu ikdienā, 5 pedagogi dosies mācīties par iekļaušanu un darbu ar sarežģītajiem bērniem.

Pēc projekta mobilitātēm plānots iegūtās zināšanas un pieredzi nodot tālāk.

Gulbenes novada pašvaldības akreditācija ļauj tai piesaistīt finansējumu līdz 25 500,00 EUR pirmsskolas pedagogu mobilitātes nodrošināšanai. Kopumā Gulbenes novada pašvaldība ir ieguvusi tiesības ik gadu līdz 2027.gadam uz starptautiskajām mācībām sūtīt vismaz 10 pirmsskolas pedagogus.

Plānots, ka pedagogu mācības norisināsies 2024.gada oktobrī.

Projekta kopējās uz Gulbenes novada pašvaldību attiecināmās izmaksas ir līdz 25 500,00 EUR (divdesmit pieci tūkstoši pieci simti *euro* un 00 centi). Finansējums tiek piešķirts divās daļās, 80 % uzsākot projekta realizāciju, savukārt 20 % pēc projekta realizācijas. Projekta realizēšanai nepieciešams Gulbenes novada pašvaldības priekšfinansējums 20 % jeb līdz 5100,00 EUR (pieci tūkstoši viens simts *euro* un 00 centi).

Projekts atbilst Gulbenes novada ilgtspējīgas attīstības stratēģijas 2014. - 2030.gadam stratēģiskajam mērķim “SM1. Izglītota, informēta, sociāli aktīva un vesela sabiedrība”, kam kā viens no prioritārajiem virzieniem ir noteikts “Kvalitatīva izglītība un uz attīstību, radošu darbību motivēts cilvēks”. Pēc projekta realizēšanas un atskaites iesniegšanas priekšfinansējums tiks ieskaitīts Gulbenes novada pašvaldības projekta kontā.

Pamatojoties uz Gulbenes novada ilgtspējīgas attīstības stratēģiju 2014. - 2030.gadam un Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, un Gulbenes novada pašvaldības domes Izglītības, kultūras un sporta jautājumu komitejas ieteikumu, atklāti balsojot: ar \_\_\_ balsīm "Par" (\_\_\_\_\_), "Pret" – \_\_\_ (\_\_\_\_), "Atturas" – \_\_\_ (\_\_\_), "Nepiedalās" – \_\_ (\_\_\_\_), Gulbenes novada pašvaldības dome NOLEMJ:

* + - 1. ATBALSTĪT projekta „Personu mācību moblitātes”, līguma Nr. 2024-1-LV01-KA121-SCH-000196121,realizēšanu.
      2. GARANTĒT priekšfinansējumu 5100,00 EUR (pieci tūkstoši viens simts *euro* un 00 centi).
      3. UZDOT Gulbenes novada Centrālās pārvaldes Finanšu nodaļai nodrošināt projektam nepieciešamo priekšfinansējumu no Gulbenes novada pašvaldības budžeta projektu līdzfinansējumiem paredzētajiem finanšu līdzekļiem.

**5.**

**Par izmaiņām Gulbenes novada pašvaldības jaunatnes lietu konsultatīvās komisijas sastāvā**

ZIŅO: Anatolijs Savickis

LĒMUMA PROJEKTU SAGATAVOJA: Valērija Stībele

DEBATĒS PIEDALĀS: nav

Izglītības, kultūras un sporta komiteja atklāti balsojot:

ar 7 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Daumants Dreiškens, Ivars Kupčs, Lāsma Gabdulļina), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par izmaiņām Gulbenes novada pašvaldības jaunatnes lietu konsultatīvās komisijas sastāvā**

Ņemot vērā Gulbenes novada pašvaldības jaunatnes lietu konsultatīvās komisijas (turpmāk – Komisija) locekles Amandas Krišjānes prombūtni no 2024.gada 27.jūnija, ir nepieciešams veikt izmaiņas komisijas sastāvā, tajā iekļaujot jaunu pārstāvi no Gulbenes novada jauniešu centra “Bāze”.

Ņemot vērā augstāk minēto un pamatojoties uz Pašvaldību likuma 53.panta otro daļu, kas nosaka, ka konsultatīvās padomes vai komisijas izveidošanas nepieciešamību, kā arī kompetenci, sastāvu un darba organizāciju nosaka likums, domes lēmums vai domes pieņemts nolikums, un Gulbenes novada pašvaldības jaunatnes lietu konsultatīvās komisijas nolikuma Nr.GND/IEK/2023/36 9.punktu, kas nosaka, ka Komisijas sastāvu un izmaiņas tās sastāvā apstiprina Dome, 10.punktu, kas nosaka, ka Komisija sastāv no 13 Komisijas locekļiem - Komisijas priekšsēdētāja, Komisijas priekšsēdētāja vietnieka, Komisijas sekretāra un 10 Komisijas locekļiem, un 12.1.apakšpunktu, kas nosaka, ka Komisijas sastāvā iekļauj divus pārstāvjus no Gulbenes novada jauniešu centra “Bāze”, kā arī Gulbenes novada pašvaldības domes Izglītības, kultūras un sporta jautājumu komitejas ieteikumu, atklāti balsojot: ar \_\_\_ balsīm "Par" (), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATBRĪVOT Amandu Krišjāni, no Gulbenes novada pašvaldības jaunatnes lietu konsultatīvās komisijas locekļa amata ar 2024.gada 27.jūniju.
2. IEVĒLĒT Gulbenes novada jauniešu centra “Bāze” struktūrvienības Lejasciema pagasta jauniešu centra “Pulss” vadītāju Annu Žīguri, Gulbenes novada pašvaldības jaunatnes lietu konsultatīvās komisijas locekļa amatā ar 2024.gada 27.jūniju.

**6.**

**Informatīvs jautājums par Beļavas muižu**

ZIŅO: Ilze Vanaga

LĒMUMA PROJEKTU SAGATAVOJA: Ilze Vanaga

DEBATĒS PIEDALĀS: Ilze Vanaga, Gunārs Ciglis, Aivars Circens, Mudīte Motivāne, Guna Švika, Ainārs Brezinskis, Ivars Kupčs, Atis Jencītis

Ilze Vanaga sniedz informāciju par Beļavas muižas kungu mājas nākotnes un pārvaldības perspektīvām.

Izglītības, kultūras un sporta komiteja pieņem zināšanai I.Vanagas sniegto informāciju

Sēde slēgta plkst. 11:53

Sēdi vadīja Anatolijs Savickis

Protokols parakstīts 2024. gada \_\_.\_\_\_\_\_\_\_\_\_\_\_\_\_\_

Sēdes protokolētāja Vita Baškere